Guido Dei gratia Senonensis archiepiscopus fidelibus universis presentibus pariter et futuris in perpetuum universitati vestre notum facio quod vir nobilis Willermus comes Joviniaci donavit in perpetuam elemosinam pro remedio anime sue ecclesie Cisterciensi X libras Proviniacensis monete ad procurationem abbatum qui ibidem conveniunt singulis annis reddendas de pedagio suo Joviniaci in octava Assumptionis beate Marie. Quod ut in posterum ratum habeatur et inviolabilem obtineat firmitatem sigilli nostri impressione confirmavimus anno ab Incarnatione Domini Mo Co LXXXo octavo.